Okresná prokuratúra Pezinok 
Šenkvická cesta 5, 902 01 Pezinok 	

Sp. zn. : 1 Pv 205/12/1107	Pezinok, 28.11.2012
EEČ : 2-14-115-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Pezinok
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
preto, že v mieste svojho trvalého bydliska a všade tam, kde sa zdržiaval v období od mesiaca január 2009 vrátane do mesiaca apríl roku 2012 vrátane, neprispieval riadne na výživu svojich synov, a to za obdobie od mesiaca máj roku 2011 do mesiaca apríl roku 2012 na syna XXXXX, nar. XXXXX, trv. bytom XXXXX, XXXXX v sume vo výške 66,39 € mesačne a za obdobie od mesiaca január roku 2009 vrátane do mesiaca apríl roku 2012 vrátane v sume vo výške 30 % sumy životného minima na zaopatrené neplnoleté dieťa alebo nezaopatrené dieťa mesačne na syna XXXXX XXXXX, nar. XXXXX, trv. bytom XXXXX, XXXXX, vždy do 15-teho dňa v mesiaci vopred k rukám matky XXXXX,  ar. XXXXX, trv. bytom  XXXXX. XXXXX, napriek tomu, že mu táto povinnosť vyplýva zo zákona o rodine a taktiež mu bola deklarovaná XXXXX súdu XXXXX č.k. XXXXX zo dňa XXXXX, právoplatného dňom XXXXX a Opatrením orgánu činného v trestnom konaní o predbežnej otázke určenia výživného na dieťa zo dňa 23.03.2012, právoplatného dňa 29.03.2012, čím mu tak za uvedené obdobie, po odpočítaní sumy vo výške 266,10 €, ktorú zaplatil dňa 02.04.2012 vznikol celkový dlh na výživnom na oboch synov v sume vo výške 1642,38 € 
lebo zanikla trestnosť činu
Odôvodnenie:
Vyšetrovateľ OR PZ v XXXXX uznesením pod spis. zn. ČVS:XXXXX zo dňa 18.4.2012 podľa § 199 ods. 1 Trestného poriadku začal trestné stíhanie vo veci trestného činu zanedbania povinnej výživy podľa § 207 ods. 1, ods. 3 písm.b) Trestného a súčasne pre predmetný skutok podľa § 206 ods. 1 Trestného poriadku vzniesol obvinenie XXXXX.
         
Dňa 29.10.2012 predložil vyšetrovateľ PZ tunajšej prokuratúre návrh na zastavenie trestného stíhania v zmysle § 215 ods. 1 písm. h)  Tr. poriadku.  Preskúmaním na vec sa vzťahujúceho spisového materiálu som zistil, že návrh na zastavenie trestného stíhania je opodstatnený.

	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu. 

V zmysle § 207 ods. 1, ods. 3 písm. b) Tr. zák. č. 300/2005 Z. z.  trestného činu zanedbania povinnej výživy sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného závažnejším spôsobom konania.

V zmysle § 86 písm. a) Trestného zákona č. 300/2005 Z. z. trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Z predloženého spisového materiálu vyplýva, že obvinený je povinný hradiť výživné matke detí  XXXXX, čo podľa výpovede svedkyne - poškodenej XXXXX  zo dňa 17.10.2012 v plnom rozsahu urobil a na výživnom už nič nedlží. Počas neplnenia vyživovacej povinnosti oprávnené osoby núdzou netrpeli svedkyni-poškodenej pomáhajú rodičia. 

	S poukazom na vyššie uvedené skutočnosti mám za to, že v danom prípade boli splnené podmienky ustanovenia § 86 písm. a) Trestného zákona č. 300/2005 Z. z. o účinnej ľútosti, a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Krajčovič
prokurátor